Нават у золкі лістападаўскі дзень да крыніцы пастаянна пад’язджалі легкавікі. Мясцовая вада сапраўды гаючая (мае ўнікальны хімічны склад), і крыніцу, па паданнях, трэба некалькі разоў перайсці басанож. А з гэтага года фестываль “Макавей” пабагацеў яшчэ і на адкрытую эка-этнаакцыю “Песні пра крыніцы”. Аказваецца, колькі святых крыніц на Беларусі, столькі і песень пра іх.